section_heading: Orlando Magic
paragraph_text: U prvom krugu doigravanja naletjeli su na Philadelphia 76erse. Philadelphia je odmah iznenadila u prvoj utakmici NBA doigravanja poništivši Orlandovu prednost domaćeg parketa, pobjedom 100:98 na Floridi. Iako su Sixersi dobili još jednu u seriji, Orlando se bez većih problema plasirao u drugi krug. Ondje su igrali protiv prošlogodišnjih prvaka Boston Celticsa, ali Celticsa bez Kevina Garnetta koji se tijekom regularnog dijela ozljedio i propustio ovogodišnje doigravanje. Iako je Glen Davis uspješno zamijenio Garnetta, vidio se nedostatak u obrani Celticsa koji ih je krasio prošle sezone. Orlando je lakše od očekivanog stigao od konferencijskog finala, iako je serija otišla u sedam utakmica. Ondje su se sureli s prvacima Istočne konferencije Cleveland Cavaliersima. Momčad predvođena LeBronom, Williamsom i Ilgauskas lako je stigla do ove faze doigravanja. Većina navijača očekivala je dvoboj ponajboljih igrača i momčadi NBA lige, Lebronovih Cavaliersa i Bryantovih Lakersa, međutim Cavaliersi su u seriji s Orlandom pokazali velike nedostatke u igri, koji su ih stajali prolaska u NBA finale. Iako je LeBron pokušavao odvesti Cavalierse do novog finala nakon 2007., Orlando predvođen svojom velikom širinom klupe i Howardom plasirao se do svog prvog finala nakon 1995. godine.